ΓΡΑΠΤΗ ΕΡΩΤΗΣΗ E-3485/01

υποβολή: Christopher Heaton-Harris (PPE-DE) προς την Επιτροπή

(8 Ιανουαρίου 2002)

Θέμα: Το κτήριο Berlaymont

Σε ποιο ύψοςπολογίζεται (σύμφωνα με τα πιο πρόσφατα στοιχεία) το κόστος της ανακαίνισης και αναμόρφωσης του Berlaymont;

Ποιο ποσοστό του κόστους αυτού θα αναλάβει η Επιτροπή·

Ποιο ήταν αρχικά το συνολικό κόστος του σχεδίου·

Ποιο είναι τώρα τοπολογιζόμενο κόστος·

Ποιοι φάκελοι παραπέμφθηκαν στην OLAF;

Ποια ήταν η αντίδραση της OLAF;

Έχουνπάρξει ή θαπάρξουν διώξεις λόγω των προβλημάτων που ανέκυψαν στο σχέδιο Berlaymont;

Ποιος έχει την τελική ευθύνη για το σχέδιο·

Πότε θα είναι τελικά έτοιμο το Berlaymont;

Σκοπεύει η Επιτροπή όντων να επιστρέψει στο Berlaymont;

Απάντηση του κυρίου Kinnock για λογαριασμό της Επιτροπής

(18 Φεβρουαρίου 2002)

Την ανακαίνιση του κτιρίου Βerlaymont διαχειρίζεται η SA Berlaymont 2000 (Β-2000), εταιρία που έχει συσταθεί βάσει του βελγικού δικαίου με κεφάλαιο 250 372 ευρώ (10 100 000 βελγικά φράγκα). Το 70 % της εταιρείας ανήκει στο βελγικό κράτος και το 30 % ανήκει σε δυο τράπεζες, την BACOB (σημερινή Artesia Bank) και την ASLK/CGER (σημερινή Fortis Bank).

Στην ετήσια έκθεσή της για το 2000 (που δημοσιεύτηκε την 1η Ιουνίου 2001), η SA Berlaymont 2000 εκτίμησε ότι οι δαπάνες για την ανακαίνιση του Berlaymont θα ανέλθουν σε 395 588 500 ευρώ (15 958 δισεκατομμύρια βελγικά φράγκα) έως το Μάρτιο 2002.

Η Επιτροπή έχει τονίσει επανειλημμένα ότι θα καλύψει μόνο τις δαπάνες που θεωρεί δικαιολογημένες, δηλαδή αποκλείει τις οικονομικές επιπτώσεις οποιουδήποτε λάθους ή σφάλματος διαχείρισης που μπορεί να αποδοθεί στην εταιρεία η οποία έχει αναλάβει το έργο καθώς και τις οικονομικές επιπτώσεις ενδεχόμενης απάτης.

Στο Πρωτόκολλο Συμφωνίας πουπογράφτηκε από τη βελγική κυβέρνηση και την Ευρωπαϊκή Επιτροπή την 8η Ιουλίου 1997, το κόστος ανακαίνισης του Berlaymont είχε εκτιμηθεί σε 324 εκατομμύρια ευρώ (13.1 δισ. βελγικά φράγκα) βάσει τηςπόθεσης ότι το κτίριο θα ήταν έτοιμο στις 30 Ιουνίου 2000.

Η τελευταία εκτίμηση του τελικού κόστους της ανακαίνισης του Berlaymont — η οποία πραγματοποιήθηκε από την SA Berlaymont 2000 στην ετήσια έκθεσή της για το 2000 — είναι 500 εκατομμύρια ευρώ (20.2 δισ. βελγικά φράγκα), βάσει της οποίας η ανακαίνιση θα ολοκληρωθεί στις 31 Δεκεμβρίου 2003.

Στις 21 Νοεμβρίου 2000, η Ευρωπαϊκή Υπηρεσία Καταπολέμησης της Απάτης (OLAF) έλαβε ένα σημείωμα από τιςπεύθυνεςπηρεσίες της Επιτροπής που την ενημέρωνε για τις σοβαρέςποψίες που είχαν οι σύμβουλοι της Επιτροπής, Ernst & Young, σχετικά με μια οικονομική απαίτηση ενός από τους κυριότερους αναδόχους της Β — 2000. Το σημείωμα εστάλη εν γνώση μου και η OLAF έλαβε έκθεση σχετικά με το έργο την οποία πραγματοποίησε η εταιρεία συμβούλων. Μετά από εξέταση, ο διευθυντής της OLAF αποφάσισε στις 5 Δεκεμβρίου 2000 να αρχίσει έρευνα σχετικά με τη Β — 2000 και τη διαχείριση του έργου. Λόγω ορισμένων ζητημάτων που προέκυψαν κατά τη διάρκεια της έρευνας, την 1η Ιουνίου 2001 λήφθηκε η απόφαση να αρχίσει εσωτερική έρευνα στην Επιτροπή. Η OLAF έχει λάβει πολυάριθμους φακέλους από την Επιτροπή και από αλλού και θα συνεχίζει να λαμβάνει κατά τη διάρκεια της έρευνας.

Οι έρευνες της OLAF συνεχίζονται. Η Επιτροπή πληροφορήθηκε ότι η Υπηρεσία προσδοκεί να ολοκληρώσει τις εκθέσεις της πριν από τον Ιούλιο 2002. Μια ομάδα τριών επιθεωρητών ασχολείται επί του παρόντος με τηνπόθεση και επικουρείται από έναν δικαστή πουπάγεται στην Διοικητική Μονάδα Δικαστές και Δικαστικό Συμβούλιο της OLAF.

Εφόσον δεν ολοκληρωθούν οι έρευνες δεν είναι δυνατόν να προβλεφθεί εάν θα ασκηθούν διώξεις.

Την τελική ευθύνη για την ανακαίνιση αναλαμβάνει η SA Berlaymont 2000.

Λόγω των συσσωρευμένων καθυστερήσεων στα έργα η SA Berlaymont 2000 προβλέπει τώρα ότι το κτίριο θα είναι έτοιμο στις 31 Δεκεμβρίου 2003.

Το Πρωτόκολλο Συμφωνίας του 1997 σε μια διάταξη προέβλεπε ότι η Επιτροπή και το βελγικό κράτος θα διαπραγματευτούν σε εύθετο χρόνο την αγορά του κτιρίου από την Επιτροπή. Οι διαπραγματεύσεις αυτές άρχισαν τον Ιανουάριο 2001.

Εάν οι διαπραγματεύσεις οδηγήσουν σε ικανοποιητική λύση και για τα δύο μέρη ως προς όλα τα επικείμενα νομικά, οικονομικά και τεχνικά θέματα, και εάν η ποιότητα των έργων είναι αποδεκτή (εάν ολοκληρωθεί επιτυχώς το έργο σύμφωνα με τους όρους του Πρωτοκόλλου), η Επιτροπή προτίθεται να επιστρέψει στο Berlaymont.